
Θέμα: «Σχέδιο αποτροπής καπνίσματος στην Διεύθυνση Δευτεροβάθμιας  Εκπαίδευσης Α΄ Αθήνας»

         Η   Διευθύντρια της Διεύθυνσης Δευτεροβάθμιας Εκπαίδευσης  Α΄ Αθήνας

Έχοντας υπόψη:
1. Τις διατάξεις:
α) του ν. 4633/2019 (Α’ 161) «Σύσταση Οργανισμού Δημόσιας Υγείας (ΕΟΔΥ), ρυθμίσεις για τα προϊόντα καπνού, άλλα ζητήματα του Υπουργείου Υγείας και λοιπές διατάξεις»,
β) του ν. 3868/2010 (Α’ 129) «Αναβάθμιση του Ε.Σ.Υ. και λοιπές διατάξεις αρμοδιότητας του Υπουργείου Υγείας και Κοινωνικής Αλληλεγγύης», όπως ισχύει,
γ) του ν. 3420/2005 (Α’ 298) «Κύρωση της Σύμβασης Πλαίσιο του Παγκοσμίου Οργανισμού Υγείας για τον έλεγχο του Καπνού» (FCTC - W.H.O. for tobacco control), όπως ισχύει,
δ) του ν. 3528/2007 (Α’ 26) «Κύρωση του Κώδικα Κατάστασης Δημοσίων Πολιτικών Διοικητικών Υπαλλήλων και Υπαλλήλων Ν.Π.Δ.Δ. και άλλες διατάξεις», όπως τροποποιήθηκε και ισχύει,
ε) του ν. 3730/2008 (Α’ 262) «Προστασία ανηλίκων από τον καπνό και τα αλκοολούχα ποτά και άλλες διατάξεις», όπως ισχύει,
στ) του ν. 4419/2016 (Α’ 174) «Προσαρμογή της ελληνικής νομοθεσίας προς την Οδηγία 2014/40/ΕΕ του Ευρωπαϊκού Κοινοβουλίου και του Συμβουλίου της 3ης Απριλίου 2014»,
ζ) του άρθρου 24, παρ. 3 περ. β και παρ. 5, περ. ε του ν. 4270/2014 «Αρχές δημοσιονομικής διαχείρισης και εποπτείας (ενσωμάτωση της Οδηγίας 2011/85/ΕΕ) – δημόσιο λογιστικό και άλλες διατάξεις» (Α’ 143),
η) του ν. 3861/2010 (Α’ 112) «Ενίσχυση της διαφάνειας με την υποχρεωτική ανάρτηση νόμων και πράξεων των κυβερνητικών, διοικητικών και αυτοδιοικητικών οργάνων στο διαδίκτυο «Πρόγραμμα Διαύγεια» και άλλες διατάξεις»,
θ) του άρθρου 90 του π.δ. 63/2005 «Κωδικοποίηση της νομοθεσίας για την Κυβέρνηση και τα κυβερνητικά όργανα» (Α’ 98), σε συνδυασμό με τις όμοιες της παρ. 22 του άρθρου 119 του ν. 4622/2019 (Α’ 133),
2. Το π.δ. 18/2018 «Οργανισμός Υπουργείου Παιδείας, Έρευνας και Θρησκευμάτων» (Α’ 31), όπως ισχύει.
3. Την υπ’ αριθμ. Δ2β/Γ.Π. οικ. 80727/15.11.2019 (Β’ 4177) ΚΥΑ των Υπουργών Οικονομικών, Προστασίας του Πολίτη, Υγείας και Εσωτερικών με θέμα «Καθορισμός των οργάνων, της διαδικασίας ελέγχου πιστοποίησης των παραβάσεων και επιβολής των προβλεπόμενων κυρώσεων, καθώς και των κριτηρίων προσδιορισμού του ύψους του προστίμου, της διαδικασίας είσπραξης των προστίμων καθώς και κάθε άλλης αναγκαίας λεπτομέρειας για την εφαρμογή του ν. 3868/2010 (ΦΕΚ129/Α’/03.08.2010), όπως τροποποιήθηκε και ισχύει».
4. Το υπ’ αριθμ. Δ2β/Γ.Π. οικ. 90189/20.12.2019 (ΑΔΑ: Ψ1ΙΥ465ΦΥΟ-3ΜΡ) έγγραφο του Υπουργού Υγείας, περί γνωστοποίησης έκδοσης της σχετικής υπό στοιχείο (7) ΚΥΑ και παροχής διευκρινίσεων για την εφαρμογή της.
5. Την υπ’ αριθμ. Γ.Π./Δ2β/οικ. 8809/31.01.2018 Εγκύκλιο του Υπουργείου Υγείας με θέμα «Απαγόρευση καπνίσματος – εφαρμογή της Αντικαπνιστικής Νομοθεσίας».
6. Την ανάγκη προστασίας της υγείας των πολιτών και των εργαζομένων στην  Διεύθυνση Δευτεροβάθμιας Εκπαίδευσης  Α΄ Αθήνας.
7. Το γεγονός ότι από τις διατάξεις αυτές δεν προκαλείται δαπάνη σε βάρος του κρατικού προϋπολογισμού.

ΑΠΟΦΑΣΙΖΟΥΜΕ
A. Την κατάρτιση σχεδίου για την αποτροπή του καπνίσματος και την εφαρμογή της αντικαπνιστικής νομοθεσίας στις εγκαταστάσεις της Διεύθυνση Δευτεροβάθμιας  Εκπαίδευσης Α΄ Αθήνας κατ΄ εφαρμογή της με αρ. πρωτ. Δ2β/Γ.Π. οικ. 80727/15-11-2019 Κοινής Υπουργικής Απόφασης (Β’ 4177).
Οι άξονες εφαρμογής του σχεδίου αφορούν στα εξής:
i. Την απαγόρευση του καπνίσματος σε όλους τους εσωτερικούς και αίθριους χώρους της Υπηρεσίας, συμπεριλαμβανομένων των κλιμακοστασίων, των χώρων αναμονής, των WC, των εξωτερικών χώρων που δεν είναι ανοιχτοί περιμετρικά από δύο τουλάχιστον πλευρές. 
ii. Τη σήμανση για την απαγόρευση του καπνίσματος σε εμφανή σημεία της Υπηρεσίας, όπως ορίζεται στις ισχύουσες διατάξεις.
iii. Τη λήψη μέτρων αποτροπής καπνίσματος στις εγκαταστάσεις της Υπηρεσίας (ενδεικτικά απομάκρυνση σταχτοδοχείων, αναπτήρων, ανάρτηση ανακοινώσεων).
iv. Την ενημέρωση του πάσης φύσεως προσωπικού που υπηρετεί στην Υπηρεσία για τη σχετική νομοθεσία περί απαγόρευσης του καπνίσματος και της κατανάλωσης καπνικών προϊόντων στις εγκαταστάσεις, για το σχέδιο ελέγχου καπνίσματος, τον τρόπο καταγγελίας και τον κατάλογο προστίμων σύμφωνα με την ισχύουσα νομοθεσία. Όσον αφορά στα ηλεκτρονικά τσιγάρα, στα νέα προϊόντα καπνού και στα φυτικά προϊόντα για κάπνισμα, αυτά εξομοιώνονται με τα προϊόντα καπνού, ως προς τη χρήση τους.
v. Την επίβλεψη των εγκαταστάσεων στην Υπηρεσία για την τήρηση των διατάξεων του αντικαπνιστικού νόμου. 
vi. Την κλήση των αρμοδίων Οργάνων Ελέγχου σε περίπτωση διαπίστωσης παράβασης της αντικαπνιστικής νομοθεσίας.
vii. Τη συνεργασία υπευθύνων με τα αρμόδια ελεγκτικά όργανα σε περίπτωση διενέργειας ελέγχου και γνωστοποίηση στοιχείων που τυχόν ζητηθούν.

 
B. Τον ορισμό υπευθύνων για την εφαρμογή του σχεδίου για την αποτροπή του καπνίσματος στην Υπηρεσίας, ως εξής:
1. Τους προϊσταμένους μονάδων επιπέδου Τμήματος, ως υπεύθυνους για το χώρο των υποκείμενων μονάδων τους.
2. Για τους κοινόχρηστους χώρους, οι οποίοι αποτελούν χώρους ευθύνης δύο ή περισσοτέρων προϊσταμένων Τμημάτων, υπάρχει συνυπευθυνότητα αυτών, όσον αφορά στην εφαρμογή του ανωτέρω σχεδίου.
Ενέργειες Υπευθύνων
Στο πλαίσιο του Σχεδίου Αποτροπής Καπνίσματος, ο Υπεύθυνος πρέπει να μεριμνά στον χώρο ευθύνης του για την εφαρμογή του Σχεδίου στην Υπηρεσία και ειδικότερα:
i. να ανταποκρίνεται σε διαμαρτυρία για την πραγματοποίηση παράβασης και να πραγματοποιεί συστάσεις στους παραβάτες,
ii. να προβαίνει σε κλήση των αρμοδίων Οργάνων Ελέγχου σε περίπτωση διαπίστωσης παράβασης,
iii. να συνεργάζεται με τα αρμόδια Όργανα κατά τη διεξαγωγή του ελέγχου.
Επιπλέον, ο Υπεύθυνος στον χώρο ευθύνης του, οφείλει να προβαίνει σε τακτικούς (μηνιαία βάση) και σε έκτακτους ελέγχους για την εφαρμογή της αντικαπνιστικής νομοθεσίας (διατήρηση απαγορευτικών σημάτων, απουσία σταχτοδοχείων, κ.λπ.) και να αποτυπώνει τα αποτελέσματα του ελέγχου σε ένα βιβλίο καταγραφής διαπιστώσεων, στο οποίο θα αναγράφεται η ημερομηνία πραγματοποίησης του ελέγχου και η διαπίστωση ή μη παραβάσεων.
Χώρος ευθύνης των υπευθύνων του εν λόγω σχεδίου νοείται: ο χώρος στέγασης της υπηρεσίας τους, συμπεριλαμβανομένων διαδρόμων και λοιπών όμορων κοινόχρηστων χώρων. Σε περίπτωση που οι διάδρομοι και οι κοινόχρηστοι χώροι περιλαμβάνουν περισσότερες από μία οργανικές μονάδες, υπεύθυνοι είναι όλοι οι αντίστοιχοι Προϊστάμενοι.
Γ.  Διοικητικό πρόστιμο - Πειθαρχικές ευθύνες
Διοικητικό πρόστιμο
Τα Όργανα Ελέγχου της υπ’ αριθμ. Δ2β/ΓΠ/οικ. 80727/15.11.2019 ΚΥΑ (ΦΕΚ4177/Β’/15.11.2019) επιβάλλουν διοικητικές κυρώσεις (πρόστιμο) στους υπεύθυνους της υπηρεσίας, σύμφωνα με τα κατωτέρω πίνακα, για παραβάσεις όπως οι ακόλουθες: 
i. Μη κατάρτιση Σχεδίου Αποτροπής Καπνίσματος και ορισμός υπευθύνων.
ii. Έλλειψη ανάρτησης σήμανσης και λήψης λοιπών μέτρων αποτροπής (απομάκρυνση σταχτοδοχείων).
iii.  Απουσία ανταπόκρισης του υπευθύνου σε διαμαρτυρία για την πραγματοποίηση της παράβασης.
iv. Παράλειψη κλήσης των αρμόδιων Οργάνων Ελέγχου.
v. Έλλειψη συνεργασίας με τα Όργανα Ελέγχου.
	Εσωτερικοί χώροι εργασίας
	100 € για τον/την καπνιστή/στρια

	
	500 € για τον/την υπεύθυνο/η 
Διαχείρισης – Προϊστάμενο/η


Σε κάθε περίπτωση επανάληψης των ανωτέρω παραβάσεων-υποτροπής διπλασιάζεται το ανωτέρω επιβληθέν πρόστιμο.
Πειθαρχικές ευθύνες
Η παράβαση των διατάξεων απαγόρευσης του καπνίσματος από δημόσιους λειτουργούς στους χώρους εγκατάστασης του Υπουργείου, συνιστά και πειθαρχικό παράπτωμα για το στέλεχος παραβάτη (καπνιστή) και τιμωρείται σύμφωνα με τις διατάξεις που διέπουν την πειθαρχική ευθύνη τους. Τα αρμόδια πειθαρχικά όργανα κρίνουν το πειθαρχικό παράπτωμα, όπως αυτό διαπιστώνεται 
από αυτά (Δ2β/Γ.Π. οικ.90189/20.12.2019, ΑΔΑ: Ψ1ΙΥ465ΦΥΟ-3ΜΡ).

	
	
Η Διευθύντρια  Διεύθυνσης
Δευτεροβάθμιας  Εκπαίδευσης Α΄ Αθήνας

	                                         Αικατερίνη  Αραμπατζή





	
Ακριβές αντίγραφο
Ο Προϊστάμενος
Τμήματος Γ΄ Προσωπικού


	

	
	

	Βασίλειος Ευθυμίου
	


ΠΙΝΑΚΑΣ ΑΠΟΔΕΚΤΩΝ:
Α. Προϊσταμένους Τμημάτων: (με την υποχρέωση ενημέρωσης των υπαλλήλων αρμοδιότητάς)
Β. Περιφερειακή Δ/νση Εκπ/σης Αττικής.

